ທ່ານພູຕິນ ຮຽກຮ້ອງໃຫ້ ຊາວຣັດເຊຍ ສາມັກຄີກັນ (ເບິ່ງສະໄລດ໌ກັບວີດີໂອ)
ທ່ານພູຕິນໄດ້ກ່າວຄໍາ​ປາ​​ໄສ​ປະ​ຈໍາປີ ​ຕໍ່​ສະພາ​ຕໍ່າ​ດູມາ ໃນວັນ​ພຸດ​ມື້​ນີ້ ​ຊຶ່ງເປັນ​ຄໍາ​ປາ​​ໄສ​ສຸດ​ທ້າຍຂອງທ່ານ ໃນ​ນາມ​ນາຍົກລັຖະມົນຕີ.
ທ່ານ Vladimir Putin ນາຍົກລັດຖະມົນຕີຣັດເຊຍ ກໍາລັງຮຽກຮ້ອງໃຫ້ຊາວຣັດເຊຍທຸກ ຖ້ວນໜ້າຈົ່ງພາກັນເຄຶ່ອນໄຫວກາຍໄປກວ່າຄວາມເຈັບຊໍ້າ ກັນທາງການເມືອງທີ່ເຮັດໃຫ້ ປະຊາຊົນຫລາຍພັນຄົນລົງສູ່ຖະນົນຫົນທາງເພື່ອປະທ້ວງ ຫຼັງຈາກການເລືອກຕັ້ງ ທີ່ຍັງ ຜົນໃຫ້ປະເທດຊາດເກີດແບ່ງແຍກກັນ ທ່ານ ພູຕິນ ກ່າວອີກວ່າ ມັນເຖິງເວລາແລ້ວທີ່ພວກເຮົາຈະເຄຶ່ອນໄຫວໄປໜ້າກາຍໄປ ກວ່າຄວາມສະເທືອນໃຈແລະການຖົກຖຽງກັນດ້ານການເມືອງທີ່ເພີ່ມທະວີຂຶ້ນໄປນັບມື້ນັ້ນ ລຸນຫຼັງການເລືອກຕັ້ງທ່ານເອົາຕໍາແໜ່ງປະທາ ນາທິບໍດີ ທ່ານພູຕິນ ກ່າວອີກວ່າ ບັດນີ້ ມັນເປັນຄວາມຮັບຜິດຊອບຂອງ ພັກການເມືອງໝົດທຸກພັກ ທີ່ຈະປຸ້ມລຸມ ຮ່ວມແຮງກັນ ເພື່ອປັບປຸງຊີວິດ ຄວາມເປັນຢູ່ຂອງຊາວຣັດເຊຍນັ້ນ ຄໍາປາໄສປະຈໍາປີຂອງທ່ານພູຕິນຕໍ່ສະພາດູມາຫລືສະພາຕໍ່າຂອງຣັດເຊຍ ເມື່ອວັນພຸດມື້ນີ້ ເປັນຄໍາປາໄສຄັ້ງສຸດທ້າຍໃນນາມນາຍົກລັດຖະມົນຕີຂອງທ່ານ ທ່ານພູຕິນ ຕຽມທີ່ຈະສາ ບານຕົວເຂົ້າຮັບຕໍາແໜ່ງປະທານາ ທິບໍດີສະໄໝທີ່ສາມຂອງທ່ານໃນວັນທີ່ 7 ເດືອນພຶດສະ ພາຕໍ່ໜ້ານີ້ ນອກນີ້ແລ້ວ ນາຍົກລັດຖະມົນຕີ ພູຕິນ ຍັງໄດ້ເພ່ງເລັງໃສ່ເສດຖະກິດຂອງປະເທດຣັດເຊຍ ຊຶ່ງໄດ້ປະເຊີນກັບອຸບປະສັກຮ້າຍແຮງຕ່າງໆໃນໄລຍະບໍ່ເທົ່າໃດປີຜ່ານມານີ້ ກ່ອນຄໍາປາໄສຂອງທ່ານພູຕິນນັ້ນ ຕໍາຫລວດມົສກູ ໄດ້ຈັບກຸມພວກປະທ້ວງຫລາຍຄົນ ເວລາພວກເຂົາເຈົ້າເຄື່ອນເຂົ້າໄປໃກ້ໆສະພາດູມາ ຊຶ່ງໂຮມທັງທ່ານ Sergei Udaltsov ນັກເຄຶ່ອນໄຫວຝ່າຍຄ້ານຂອງຣັດເຊຍ ທ່ານ Udaltsov ເປັນຜູ້ນຶ່ງ ໃນພວກຜູ້ນໍາການ ປະທ້ວງຄັ້ງໃຫຍ່ຫຼັງຈາກການເລືອກຕັ້ງປະທານາທິບໍດີຂອງຣັດເຊຍໃນເດືອນມີນາຜ່ານມາ ຄລິກບ່ອນລູກສອນ ແຈຂ້າງເທີງເພື່ອເບິ່ງສະໄລດ໌: